## Pravilnik o očevidnicima telekomunikacijskog inspektora i telekomunikacijskog nadzornika

### NN 49/2007 (16.5.2007.), Pravilnik o očevidnicima telekomunikacijskog inspektora i telekomunikacijskog nadzornika

# MINISTARSTVO MORA, TURIZMA, PROMETA I RAZVITKA

**1664**

Na temelju članka 112. stavka 11. i članka 112.a stavka 10.
Zakona o
telekomunikacijama (»Narodne novine«, broj 122/03., 158/03., 60/04. i 70/05.)
ministar mora, turizma, prometa i razvitka donosi

## PRAVILNIK

### O OČEVIDNICIMA TELEKOMUNIKACIJSKOG INSPEKTORA I TELEKOMUNIKACIJSKOG NADZORNIKA

*Sadržaj Pravilnika*
Članak 1.

Ovim se Pravilnikom propisuje sadržaj i način vođenja očevid­ni­ka o obavljenim
inspekcijskim pregledima i očevidnika o obavljenim stručnim pregledima, koji
vode telekomunikacijski inspektor u provođenju poslova inspekcijskog nadzora,
odnosno telekomunikacijski nadzornik u provođenju poslova stručnog nadzora, u
okviru ovlasti utvrđenih Zakonom o telekomunikacijama i drugim propisima.

*Očevidnik o obavljenim inspekcijskim pregledima*
Članak 2.

Telekomunikacijski inspektor obvezan je voditi očevidnik o obavljenim
inspekcijskim pregledima (u daljnjem tekstu: očevidnik o inspekcijskim
pregledima) u provođenju poslova inspekcijskog nadzora, u okviru ovlasti
utvrđenih Zakonom o telekomunikacijama i drugim propisima.

Članak 3.

(1) Očevidnik o inspekcijskim pregledima vodi se u obliku uredske knjige
veličine formata A4, prema obrascu koji je dan u Prilogu 1. ovoga Pravilnika kao
njegov sastavni dio.
(2) Na naslovnoj stranici očevidnika o inspekcijskim pregledima otiskan je grb
Republike Hrvatske, ispod kojeg je otiskan na­slov: »REPUBLIKA
HRVATSKA/MINISTARSTVO MORA, TURIZMA, PRO­META I RAZVITKA/Očevidnik o obavljenim
inspekcijskim pre­gledima telekomunikacijskog inspektora/za razdoblje
\_\_\_\_\_\_\_\_\_\_\_\_\_\_\_\_/Telekomunikacijski inspektor \_\_\_\_\_\_\_\_\_\_\_\_\_\_\_\_\_\_\_\_«.
(3) Ostale stranice očevidnika o inspekcijskim pregledima u zaglavlju sadržavaju
naslov: »MINISTARSTVO MORA, TURIZMA, PROMETA I RAZVITKA/Očevidnik o obavljenim
inspekcijskim pregledima telekomunikacijskog inspektora/za razdoblje
\_\_\_\_\_\_\_\_\_\_\_\_«, ispod kojeg se upisuje ime i prezime telekomunikacijskog
inspektora, prema obrascu u Prilogu 1. ovoga Pravilnika. Sve stranice moraju
biti označene rednim brojevima.
(4) U tablični dio očevidnika o inspekcijskim pregledima upisuju se sljedeći
podaci:
1. redni broj,
2. klasifikacijska oznaka i urudžbeni broj,
3. naziv i sjedište, odnosno ime i prezime i adresa nadzirane osobe,
4. nadnevak inspekcijskog nadzora,
5. predmet inspekcijskog pregleda,
6. rješenje telekomunikacijskog inspektora,
7. kontrola izvršenja rješenja,
8. upravna mjera,
9. upravni spor,
10. zahtjev za pokretanje prekršajnog postupka,
11. prekršajni nalog,
12. sudjelovanje telekomunikacijskog nadzornika,
13. napomene.
(5) Podaci iz stavka 4. ovoga članka temelje se na podacima iz zapisnika o
izvršenom inspekcijskom pregledu, utvrđenom činjenič­nom stanju i poduzetim ili
naređenim mjerama i radnjama.
(6) Očevidnik o inspekcijskim pregledima vodi se posebno za svaku kalendarsku
godinu, s točnim podacima koji moraju biti uredno upisani neizbrisivim otiskom,
na način da u svakom trenutku daju potpuni uvid u broj i predmet obavljenih
inspekcijskih pregleda te u poduzete ili naređene mjere i radnje
telekomunikacijskog inspektora.
(7) Očevidnik o inspekcijskim pregledima mora se zaštititi od neovlaštenog
pristupa, gubitka, uništenja ili oštećenja.

*Očevidnik o obavljenim stručnim pregledima*
Članak 4.

Telekomunikacijski nadzornik obvezan je voditi očevidnik o obavljenim stručnim
pregledima (u daljnjem tekstu: očevidnik o stručnim pregledima) u provođenju
poslova stručnog nadzora, u okviru ovlasti utvrđenih Zakonom o
telekomunikacijama i drugim propisima.

Članak 5.

(1) Očevidnik o stručnim pregledima vodi se u obliku uredske knjige veličine
formata A4, prema obrascu koji je dan u Prilogu 2. ovoga Pravilnika kao njegov
sastavni dio.
(2) Na naslovnoj stranici očevidnika o stručnim pregledima otiskan je grb
Republike Hrvatske, ispod kojeg je otiskan naslov: »REPUBLIKA HRVATSKA/HRVATSKA
AGENCIJA ZA TELEKOMU­NIKACIJE/Očevidnik o obavljenim stručnim pregledima
telekomunikacijskog nadzornika/za razdoblje
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/Telekomunikacijski nadzornik
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_«.
(3) Ostale stranice očevidnika o stručnim pregledima u zaglav­lju sadržavaju
naslov: »HRVATSKA AGENCIJA ZA TELEKOMUNIKACIJE/Očevidnik o obavljenim stručnim
pregledima telekomunikacijskog nadzornika/za razdoblje \_\_\_\_\_\_\_\_\_\_\_\_«, ispod
kojeg se upisuje ime i prezime telekomunikacijskog nadzornika, prema obrascu u
Prilogu 2. ovoga Pravilnika. Sve stranice moraju biti označene rednim brojevima.
(4) U tablični dio očevidnika o stručnim pregledima upisuju se sljedeći podaci:
1. redni broj,
2. klasifikacijska oznaka i urudžbeni broj,
3. naziv i sjedište, odnosno ime i prezime i adresa nadzirane osobe,
4. nadnevak stručnog nadzora,
5. predmet stručnog pregleda,
6. rješenje telekomunikacijskog nadzornika,
7. kontrola izvršenja rješenja,
8. upravna mjera,
9. upravni spor,
10. zahtjev za pokretanje prekršajnog postupka,
11. prekršajni nalog,
12. pisano izvješće telekomunikacijskom inspektoru,
13. napomene.
(5) Podaci iz stavka 4. ovoga članka temelje se na podacima iz izvješća o
izvršenom stručnom pregledu, utvrđenom činjeničnom stanju i poduzetim ili
izrečenim mjerama i radnjama.
(6) Očevidnik o stručnim pregledima vodi se posebno za svaku kalendarsku godinu,
s točnim podacima koji moraju biti uredno upisani neizbrisivim otiskom, na način
da u svakom trenutku daju potpuni uvid u broj i predmet obavljenih stručnih
pregleda te u poduzete ili izrečene mjere i radnje telekomunikacijskog
nadzornika.
(7) Očevidnik o stručnim pregledima mora se zaštititi od neovlaštenog pristupa,
gubitka, uništenja ili oštećenja.

*Vođenje očevidnika na računalu*
Članak 6.

(1) Očevidnici o inspekcijskim pregledima i očevidnici o struč­nim pregledima
mogu se voditi i na računalu, i to u obliku baze podataka ili na drugi prikladan
način.
(2) Podaci u očevidnicima iz stavka 1. ovoga članka, koji su uneseni u računalo,
moraju omogućiti naknadni prikaz, pretraživanje i ispis očevidnika u obliku i
sadržaju propisanom odredbama ovoga Pravilnika. Podaci moraju biti zaštićeni od
neovlaštenog pristupa, upisivanja, mijenjanja ili brisanja.
(3) Svi računalni podaci iz stavka 2. ovoga članka moraju imati izrađenu svoju
sigurnosnu kopiju, koja se obnavlja najmanje jedanput mjesečno i pohranjuje na
sigurnom mjestu, izvan prostorije u kojoj se nalazi računalo s izvornim
računalnim podacima.
(4) Očevidnik iz stavka 1. ovoga članka, koji se vodi isključivo na računalu,
telekomunikacijski inspektor, odnosno telekomunikacijski nadzornik mora ispisati
najkasnije do 31. siječnja svake godine za prethodnu kalendarsku godinu, a
ispisani primjerak očevidnika obvezan je uvezati i pohraniti.

*Obveza telekomunikacijskog nadzornika*
Članak 7.

Telekomunikacijski nadzornik obvezan je očevidnik o stručnim pregledima, koji
vodi u skladu s odredbama ovoga Pravilnika, bez odgode predočiti, odnosno
dostaviti na uvid telekomunikacijskom inspektoru, na njegov zahtjev.

*Propis koji prestaje važiti*
Članak 8.

Danom stupanja na snagu ovoga Pravilnika prestaje važiti Pravilnik o
očevidnicima inspektora telekomunikacija i ovlaštenog radnika Hrvatske agencije
za telekomunikacije (»Narodne novine«, broj 133/04.).

*Stupanje na snagu Pravilnika*
Članak 9.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/06-02/43
Urbroj: 530-10-07-1
Zagreb, 9. svibnja 2007.

Ministar
**Božidar Kalmeta, dipl. ing.,** v. r.

PRILOG 1.

MINISTARSTVO MORA, TURIZMA, PROMETA I RAZVITKA

**Očevidnik o obavljenim inspekcijskim pregledima telekomunikacijskog inspektora
za
razdoblje \_\_\_\_\_\_\_\_\_\_\_\_\_\_**

Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telekomunikacijskog inspektora)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| R. br. | Klasa i urbroj | Naziv i sjedište, odnosno ime i prezime i adresa nadzirane osobe | Nadnevak inspekcijskog nadzora | Predmet inspekcijskog pregleda | Rješenje telekomunikacijskog  inspektora | Kontrola izvršenja rješenja | Upravna mjera | Upravni spor | Zahtjev za pokretanje prekršajnog postupka | Prekršajni nalog | Sudjelovanje telekomunikacijskog nadzornika | Napomene |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

PRILOG 2.

HRVATSKA AGENCIJA ZA TELEKOMUNIKACIJE

**Očevidnik o obavljenim stručnim pregledima telekomunikacijskog nadzornika
za
razdoblje \_\_\_\_\_\_\_\_\_\_\_\_\_\_**

Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telekomunikacijskog nadzornika)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| R. br. | Klasa i urbroj | Naziv i sjedište, odnosno ime i prezime i adresa nadzirane osobe | Nadnevak stručnog nadzora | Predmet stručnog pregleda | Rješenje telekomunikacijskog nadzornika | Kontrola izvršenja rješenja | Upravna mjera | Upravni spor | Zahtjev za pokretanje prekršajnog postupka | Prekršajni nalog | Pisano izvješće telekomunikacijskom inspektoru | Napomene |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

Pravilnik, NN 49/2007-1664
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)